## Zakon o ustrojstvu republičke uprave (pročišćeni tekst)

### NN 34/1992 (17.6.1992.), Zakon o ustrojstvu republičke uprave (pročišćeni tekst)

# ZAKONODAVNO-PRAVNA KOMISIJA SABORA REPUBLIKE HRVATSKE

Na temelju članka 6. Zakona o dopunama Zakona o ustrojstvu republičke
uprave ("Narodne novine", br. 22/92.) Zakonodavno-pravna komisija
Sabora Republike Hrvatske na sjednici 3. lipnja 1992. godine utvrdila je
pročišćeni tekst Zakona o ustrojstvu republičke uprave.

Pročišćeni tekst Zakona o ustrojstvu republičke uprave obuhvaća Zakon
o ustrojstvu republičke uprave ("Narodne novine", br. 41/90.)
te njegove izmjene i dopune objavljene u "Narodnim novinama",
br. 59/90., 53A/91., 61/91., 73/91. i 22/92. u kojima je naznačeno vrijeme
njihova stupanja na snagu.

Klasa: 023-03/92-01/07

Zagreb, 3. lipnja 1992.

Predsjednik Zakonodavno-pravne komisije Sabora Republike Hrvatske

**Ante Klarić, dipl. iur., v. r.**

---

## ZAKON

### o ustrojstvu republičke uprave

### (pročišćeni tekst)

I. OPĆE ODREDBE

Članak 1.

Ovim zakonom utvrđuje se ustrojstvo i djelokrug republičkih organa državne
uprave (ministarstva) i republičkih upravnih organizacija (zavodi i dr.)
i uređuju i druga pitanja organizacije i rada republičkih organa državne
uprave i republičkih upravnih organizacija.

Članak 2.

Republički organi uprave i republičke organizacije obavljaju, u oblastima
za koje su osnovani i u okviru djelokruga utvrđenog zakonom, upravne i
druge stručne poslove u okviru prava i dužnosti Republika, ako ti poslovi
nisu stavljeni u nadležnost drugih republičkih organa odnosno ako nisu
zakonom, kao javna ovlaštenja, povjereni drugim organizacijama i zajednicama.

Zadatke i poslove koji su im stavljeni u djelokrug republički organi
uprave i republičke organizacije obavljaju pod uvjetima i na način utvrđenim
zakonima i drugim propisima donesenim na temelju zakona.

Članak 3.

Republički organi uprave provode nadzor i brinu se o izvršavanju zakona
i drugih saveznih i republičkih propisa i o obavljanju poslova od općeg
interesa za Republiku čije izvršavanje odnosno obavljanje spada u nadležnost
organa uprave općine.

U osiguranju izvršavanja zakona i drugih saveznih i republičkih propisa
i obavljanju poslova od općeg interesa za Republiku, republički organi
uprave imaju prema organima uprave općina prava i dužnosti utvrđene zakonom.

II. MINISTARSTVA I ZAVODI

1. Ustrojstvo

Članak 4.

Ministarstva su:

1. Ministarstvo energetike i industrije;

2. Ministarstvo financija,

3. Ministarstvo informiranja,

4. Ministarstvo inozemnih poslova,

5. Ministarstvo iseljeništva,

6. Ministarstvo obrane,

7. Ministarstvo pravosuđa i uprave,

8. Ministarstvo prometa i veza,

9. Ministarstvo pomorstva,

10. Ministarstvo poljoprivrede, šumarstva i vodoprivrede,

11. Ministarstvo prosvjete, kulture i športa,

12. Ministarstvo gospodarskog razvitka,

13. Ministarstvo rada, socijalne skrbi i obitelji,

14. Ministarstvo trgovine,

15. Ministarstvo turizma,

16. Ministarstvo unutarnjih poslova,

17. Ministarstvo zaštite okoliša, prostornog uređenj i stambeno-komunalne
djelatnosti,

18. Ministarstvo zdravstva,

19. Ministarstvo znanosti, tehnologije i informatike,

20. Ministarstvo obnove.

Republički zavodi su:

1. Republički hidrometeorološki zavod,

2. Republički zavod za statistiku,

3. Republički zavod za međunarodnu znanstveno-tehnološku suradnju,

4. Republički zavod za industrijsko vlasništvo,

5. Republički zavod za normizaciju i mjeriteljstvo i

6. Republički hidrografski institut.

Članak 5.

Zavodima iz članka 4. ovoga zakona kao i zavodima i direkcijama u sastavu
ministarstva može se aktom o osnivanju dati svojstvo pravne osobe.

2. Djelokrug

a)Ministarstva

Članak 6.

Ministarstvo energetike i industrije obavlja upravne i druge stručne
poslove koji se odnose na energetiku, industriju (osim prehrembene industrije
i prerade drveta); rudarstvo; zanatstvo; izdavanje odobrenja za istraživanje
i eksploataciju mineralnih sirovina; vođenje katastra i izdavanje građevinskih
i uporabnih dozvola za naftu, plin; inspekcijske poslove koji se odnose
na elektroenergiju, rudarstvo i parne kotlove; obavljanje i drugih poslova
koji su mu stavljeni u nadležnost zakonom.

Članak 7.

Ministarstvo financija obavlja upravne i stručne poslove koji se odnose
na sustav financiranja javnih potreba u Republici; proračun Republike i
fondove Republike; državni trezor; porezni sustav i poreznu politiku; financijske
odnose s inozemstvom; devizni sustav i kreditne odnose s inozemstvom; carinski
sustav, carinsku tarifu i mjere izvancarinske zaštite, bankarski sustav
i kreditno-monetarnu politiku; vrijednosne papire; sustav osiguranja imovine
i osoba; financijsko poslovanje i računovodstveni sustav pravnih i fizičkih
osoba; priređivanje igara na sreću i zabavnih igara; funkcioniranje informacijskog
poreznog i carinskog sustava; kontrolu namjenskog korištenja sredštava
proračuna Republike; nadzor i inspekcijske poslove što se odnose na poreze,
takse i druge javne prihode; nadzor nad priređivanjem igara na sreću i
zabavnih igara; deviznu kontrolu; obavljanje i drugih poslova koji su mu
stavljeni u nadležnost.

U sastavu Ministarstva financija je Uprava prihoda i Carinska uprava.

Članak 8.

Ministarstvo informiranja obavlja upravne i druge stručne poslove koji
se odnose na: razvoj i funkcioniranje sustava informiranja u Republici;
provođenje zakona i drugih propisa u području televizije, novinsko-izdavačkih
poduzeća, filma, kao i drugih oblika javnog informiranja; uvoz inozemnih
javnih glasila i izvoz domaćih glasila u inozemstvu; registracija inozemnih
dopisništava, stalnih inozemnih dopisnika i stalnih službenika inozemnih
dopisništava; registracija inozemnih informativnih ustanova, rukovoditelja
i ostalog osoblja inozemnih informativnih ustanova; nadzor nad radom inozemnih
informativnih ustanova i predstavnika inozemnih sredstava priopčavanja;
pračenje razvoja informativne djelatnosti u Republici; priopćavanje inozemnoj
javnosti, iseljeništvu i radnicima na privremenom radu u inozemstvu o političkom,
gospodarskom; kulturnom i drugom razvoju Republike, priopćavanje javnosti
o radu Sabora Republike Hrvatske, Predsjedništvu Republike Hrvatske, Vlade
Republike Hrvatske i drugih republičkih organa uprave; obavljanje i drugih
poslova koji su mu stavljeni u nadležnost zakonom i drugim propisom.

Članak 9.

Ministarstvo inozemnih poslova obavlja upravne i druge stručne poslove
koji se odnose na: zastupanje Republike Hrvatske u drugim državama, međunarodnim
organizacijama i na međunarodnim konferencijama: razvijanje i unapređivanje
odnosa Republike Hrvatske s drugim državama i međunarodnim organizacijama:
praćenje razvitka međunarodnih gospodarskih odnosa; davanje odobrenja za
korištenje deviza kupljenih na inozemnom tržištu pri otvaranju poduzeća
u inozemstvu; odobravanje otvaranja predstavništava stranih osoba u Republici
Hrvatskoj; davanje odobrenja na pribavljanje i ustupanje prava industrijskog
vlasništva, znanja i iskustva, na obavljanje privrednih djelatnosti u inozemstvu
kao i bankarskih i financijskih poslova osiguranja i reosiguranja u inozemstvu;
davanje odobrenja na izvođenje investicijskih radova u inozemstvu i ustupanje
investicijskih radova stranoj osobi u Republici Hrvatskoj; zaštitu interesa
Republike Hrvatske i njenih fizičkih i pravnih osoba u inozemstvu; poticanje
i pomoć u suradnji nadležnih tijela s inozemstvom u političkom, gospodarskom,
kulturnom, znanstvenom i drugim područjima; održavanje i razvijanje svekolikih
veza s predstavništvima stranih država i međunarodnih organizacija; trajnu
brigu o statusu Hrvata koji po bilo kojoj osnovi žive izvan domovine; obavljanje
i drugih poslova koji su mu stavljeni u nadležnost.

Članak 10.

Ministarstvo iseljeništva obavlja upravne i druge stručne poslove koji
se odnose na: uspostavljanje, održavanje i promicanje kulturnih i gospodarskih
veza sa iseljenicima koji su se iselili s područja Republike Hrvatske i
Hrvatima iseljenim iz drugih republika i pokrajina, s radnicima na radu
u inozemstvu i članovima njihovih obitelji koji borave u inozemstvu, s
hrvatskimetničkim manjinama u drugim državama i s njihovim udruženjima;
davanje mišljenja na programe za zadovoljavanje njihovih prosvjetnih, informacijskih,
socijalnih, znanstvenih i drugih potreba kao i mišljenja o njihovom ostvarivanju,
izradu programa povratka i uključivanja iseljenika u društveni i gospodarski
život Republike Hrvatske; vođenje evidencija i poduzimanje drugih radnji
u svezi s poslovima iz svog djelokruga.

Ministarstvo iseljeništva surađuje s predstavništvima Republike Hrvatske
u inozemstvu.

Članak 11.

Ministarstvo obrane obavlja upravne i druge stručne poslove koji se
odnose na planiranje razvoja sustava obrane Republike Hrvatske, izradu
i usklađivanje planova obrane i planova za druge izvanredne prilike; procjenu
ratnih i drugih opasnosti; civilnu zaštitu: sistem osmatranja i obavještavanja;
obuku iz obrane; mjere sigurnosti i zaštite tajnih podataka obrane: organiziranje
posebnih veza za rukovođenje i kriptozaštitu; organiziranje općenarodnog
otpora; planiranje i izradu mjera mobilizacije i pripravnosti; regrutiranje,
popunu i mobilizaciju oružanih snaga, organa i organizacija, kadrovske
i personalne poslove rezervnih oficira; sistem financiranja; inspekcijske
poslove na području obrane; obavljanje i drugih poslova koji su mu stavljeni
u nadležnost.

Ministarstvo obrane surađuje s komandama i štabovima oružanih snaga
kao i s republičkim organima uprave i republičkim organizacijama radi usklađivanja
aktivnosti tih organa i organizacija u poslovima obrane.

U sastavu Ministarstva obrane je i Štab civilne zaštite Republike Hrvatske.

Članak 12.

Ministarstvo pravosuđa i uprave obavlja upravne i druge stručne poslove
koji se odnose na: organizaciju i rad pravosudnih organa (redovnih sudova,
javnih tužilaštava, javnih pravobranilaštava, organa za vođenje prekršajnog
postupka); odvjetništva; međunarodne pravne pomoći i drugih oblika pravne
pomoći; izvršavanje krivičnih i prekršajnih sankcija; pomilovanje i uvjetne
otpuste; stručno osposobljavanje i usavršavanje radnika u pravosudnim organima
i organima nadležnim za izvršavanje krivićnih i prekršajnih sankcija: sustav
državne uprave u Republici, osiguravanje provođenj zakona i drugih propisa
koji se odnose na organizaciju i metode rada u ostvarivanju funkcija organa
uprave, organizaciju, stručnost, efikasnost i rad organa uprave kao i rad
drugih organizacija i zajednica u obavljanju javnih ovlaštenja: osiguravanje
provođenja Zakona o općem upravnom postupku; stručno osposobljavanje i
usavršavanje radnika u organima uprave; poslove upravne inspekcije; informatizaciju
državne uprave, pravosuđa i javnih djelatnosti; imovinsko-pravne poslove
u svezi: eksproprijacije i drugih obličja ograničenja građanskog vlasništva,
izgradnje i korištenja građevinskog zemljišta, režima stanovanja i upravpog
nadzora nad istim, opsega prava vlasništva na nekretninama, imovinsko-pravnog
dijela komasacije i arondacije zemljišta, samovlasnog zauzeća zemljišta
u državnom vlasništvu, prometa zemljišta i zgrada, imovinsko-pravnog dijela
agrarnih operacija, gospodarenja nekretninama u ime i za račun Republike,
uređivanja vlasničko-pravnih odnosa i pretvorbe vlasništva, imovine stranih
državljana: koordiniranje aktivnosti na denacionalizaciji prinudno oduzete
imovine te poduzimanje i drugih radnji u svezi s poslovima iz svog djelokruga.

Ministarstvo pravosuđa i uprave obavlja i druge upravne i stručne poslove
koji nisu u nadležnosti drugog republičkog organa uprave.

U sastavu Ministarstva za pravosuđe i upravu je Zavod za javnu upravu.
Zavod za informatizaciju državne uprave, pravosude i javnih djelatnosti
i Uprava za imovinsko-pravne poslove.

Članak 13.

Ministarstvo prometa i veza obavlja upravne i druge stručne poslove
koji se odnose na: unutarnji i međunarodni cestovni, željeznički i zračni
promet te promet na unutarnjim vodama; telekomunikacije Republike Hrvatske;
unutarnji i međunarodni poštanski i telekomunikacijski promet, međunarodnu
koordinaciju uporabe radio-frekvencija; dodjelu radio-frekvencija; izdavanja
dozvola za radio-stanice domaćim i stranim osobama; inspekcijske poslove;
unutarnjeg i međunarodnog cestovnog prometa i cesta, sigurnosti željezničkog
prometa, sigurnosti zračne plovidbe, sigurnosti plovidbe na unutarnjim
vodama, telekomunikacija Republike Hrvatske, unutarnjeg i međunarodnog
poštanskog i telekomunikacijskog prometa te kontrolu radio-frekvencijskog
spektra.

U sastavu Ministarstva prometa i veza su Uprava za sigurnost unutarnje
plovidbe i Uprava kontrole letenja.

Uprava za sigurnost unutarnje plovidbe i Uprava kontrole letenja imaju
svojstvo pravne osobe.

Članak 14.

Ministarstvo prometa obavlja upravne i druge stručne poslove koji se
odnose na: brodarstvo i brodogradnju; pomorski promet; morsko ribarstvo;
zaštitu mora od onečišćenja s brodova; koordinaciju gospodarskog i socijalnog
razvoja otoka; luke, pomorsko osiguranje; inspekcijske poslove sigurnosti
plovidbe na moru i inspekcijske poslove za morsko ribarstvo; obavljanje
i drugih poslova koji su mu stavljeni u nadležnost.

Ministarstvo pomorstva ima informacijsko-dokumentacijski centar za izdavanje
periodičnih i povremenih publikacija.

U sastavu Ministarstva pomorstva su lučke kapetanije, obalna straža
i Centar za razvitak otoka.

Centar za razvitak otoka ima svojstvo pravne osobe.

Članak 15.

Ministarstvo poljoprivrede, šumarstva i vodoprivrede obavlja upravne
i druge stručne poslove koji se odnose na: poljoprivredu, slatkovodno ribarstvo,
prehrambenu i duhansku industriju; veterinarstvo, poljoprivredno i šumsko
zemljište osim imovinsko-pravnih poslova; šumarstvo; preradu drveta; lovstvo;
uređenje vodotoka i zaštitu od poplava; odvodnjavanje i navodnjavanje zemljišta;
snabdijevanje naselja i industrije vodom i zaštitu vode od zagađivanja;
inspekcijske poslove koji se odnose na poljoprivredu, slatkovodno ribarstvo,
veterinarstvo, šumarstvo i lovstvo, te vodoprivredu; te poduzimanje drugih
radnji u svezi s poslovima iz svog djelokruga.

U sastavu Ministarstva poljoprivrede, šumarstva i vodoprivrede je Uprava
za vodoprivredu i Uprava za veterinarstvo.

Članak 16.

Ministarstvo prosvjete, kulture i športa obavlja upravne i druge stručne
poslove u oblasti prosvjete a posebice one koji se odnose na: projektiranje
koncepcije i načina razvoja odgojno-obrazovnog sustava; izradu i donošenje
nastavnih planova i programa predškolskog, osnovnoškolskog i srednjoškolskog
obrazovanja u zemlji i inozemstvu; standarde, normative i druge uvjete
za odgojno-obrazovni rad; stručno obrazovanje nastavnika; osiguravanje
financijskih i materijalnih uvjeta za rad u odgoju i obrazovanju u zemlji
i inozemstvu; obavljanje inspekcijskih poslova u ovoj oblasti.

Ministarstvo prosvjete, kulture i športa obavlja upravne i stručne poslove
u oblasti kulture a posebice one koji se odnose na: razvoj i unapređivanje
kulture, kulturnog života i kulturnih djelatnosti te zaštitu kulturne baštine
i autorskog prava; osiguravanje financijskih i materijalnih uvjeta za djelatnost
kulture.

Ministarstvo prosvjete, kulture i športa obavlja upravne i stručne poslove
u oblasti športa, fizičke i tehničke kulture a posebice one koji se odnose
na: razvoj športa, zaštitu i podizanje zdravlja djece, omladine i građana;
osposobljavanje djece, omladine i građana za stjecanje tehničkih znanja
i vještine; te djelatnost organizacija u ovim oblastima.

Ministarstvo prosvjete, kulture i športa uspostavlja i unapređuje suradnju
s inozemstvom u ovim oblastima

Ministarstvo prosvjete, kulture i športa obavlja i druge; poslove koji
su mu stavljeni u nadležnost.

U sastavu Ministarstva prosvjete, kulture i športa je Zavod za školstvo,
Zavod za kulturu i Zavod za zaštitu spomenika kulture.

Članak 17.

Ministarstvo gospodarskog razvitka obavlja upravne i druge stručne poslove
koji se odnose na: koncepciju i strategiju gospodarskog razvitka Republike;
osnove gospodarskog sustava i osiguravanje uvjeta za djelovanje tržišta;
tekuća gospodarska kretanja; gospodarski razvitak svih krajeva Republike
a posebice onih koji zaostaju u gospodarskom razvitku; programiranje restrukturiranja
i pretvorbu pojedinih gospodarskih čimbenika; poticanje i razvoj poduzetništva;
investicijske programe od osobitog interesa za Republiku; izrada odgovarajučih
stručnih priloga, podloga i analiza za potrebe izrade dokumenata makroekonomske
politike Republike: izrada analiza i informacija o tekućim gospodarskim
kretanjima i učincima mjera makroekonomske politike; te obavljanje drugih
upravnih i stručnih poslova u oblasti gospodarstva izuzev onih koji su
stavljeni u djelokrug drugih ministarstava.

U sastavu Ministarstva gospodarskog razvitka je Agencija za restrukturiranje
i razvoj i Zavod za plan, analize i prognoze.

Agencija za restrukturiranje i razvoj ima svojstvo pravne osobe.

Članak 18.

Ministarstvo rada, socijalne skrbi i obitelji obavlja upravne i stručne
poslove koji se odnose na: radne odnose i zapošljavanje; zaštitu na radu,
uređivanje radnih odnosa; ostvarivanje prava iz radnih odnosa: plaće: mirovinsko
i invalidsko osiguranje: doplatak na djecu, imovinska prava iseljenika
i radnika u inozemstvu; ostvarivanje prava iz radnih odnosa radnika privremeno
zaposlenih u inozemstvu, te poslove vezane za njihov povratak i zapošljavanje
u zemlji; socijalnu zaštitu, zaštitu obitelji i starateljstvo; sustav socijalne
politike, te pojave i probleme u toj oblasti, te druge poslove u oblasti
socijalne politike i socijalne zaštite: zaštitu boraca narodnooslobodilačkog
rata, vojnih invalida i građanskih žrtava rata; inspekcijske poslove u
oblasti zaštite, na radu; obavljanje i drugih poslova koji su mu stavljeni
u nadležnost.

U sastavu Ministarstva rada, socijalne skrbi i obitelji je Zavod za
socijalni rad i Zavod za zapošljavanje.

Članak 19.

Ministarstva trgovine obavlja upravne i druge stručne poslove koji se
odnose na: stanje i pojave na tržištu roba i trgovinskih usluga i djelovanje
mjera gospodarske politike na funkcioniranje tržišta; utjecaj ukupnih gospodarskih
kretanja na tržište roba i trgovinskih usluga i odnose ponude i tražnje,
uključivo vanjsko-trgovačke tokove i uvjete razmjene; pravni položaj i
poslovanje trgovačkih poduzeća i drugih subjekata tržišnog poslovanja;
promet roba i usluga u zemlji i inozemstvu; zajednička ulaganja sa stranim
partnerima; opskrbljenost tržišta; unapređenje i razvoj trgovine; cijene
roba i usluga; robne rezerve; inspekcijske poslove koji se odnose na tržište
i cijene; obavljanje i drugih poslova koji su mu stavljeni u nadležnost.

U sastavu Ministarstva trgovine je Direkcija za republičke robne rezerve.

Članak 20.

Ministarstvo turizma obavlja upravne i druge stručne poslove koji se
odnose na: generalnu turističku politiku Republike; investicije u turizmu;
turističku prometnu politiku: sudjeluje u uređenju prostore vezeno za razvoj
turizma; poslove nautičkog turizma u sklopu ukupne politike razvoja turizma;
turističku informatiku; suradnju u razvitku turizma u stranim i nerazvijenim
zemljama; sudjelovanje u predlaganju turističkih predstavništava u inozemstvu;
ugostiteljstvo, turističku i ugostiteljsku statistiku; inspekcijske poslove
u turizmu i ugostiteljstvu: obavljanje i drugih poslova koji su mu stavljeni
u nadležnost.

Članak 21.

Ministarstvo unutarnjih poslova obavlja upravne i druge stručne poslove
koji se odnose na: zaštitu ustavom utvrđenog poretka i poslove u oblasti
javne sigurnosti koji se odnose na: zaštitu života i osobnu sigurnost ljudi;
sprećavanje i otkrivanje krivičnih djela: pronalaženje i hvatanje počinilaca
krivičnih djela i njihovo privođenje nadležnim organima; održavanje javnog
reda i mira i zaštita određenih ličnosti i objekata; obavljanje kriminalističko
tehničkih poslova; kontrolu i regulaciju prometa na cestama: kontrolu prelaska
preko državne granice i kretanje i boravak u graničnom pojasu, kretanje
i boravak stranaca; putnice za prelazak preko državne granice; održavanje
javnih skupova; nabavu, držanje i nošenje oružja i municije; eksplozivne
tvari; pružanje neophodne pomoći radiotklanjanja posljedica u slučaju opće
opasnosti prouzrokovane elementarnim nepogodama i epidemijama; poslove
protupožarne inspekcije; obavljanje i drugih poslova koji su mu stavljeni
u nadležnost.

Ministarstvo unutarnjih poslova obavlja i poslove koji se odnose na:
državljanstvo; osobne karte; prijavljivanje prebivališta i boravišta građana;
vođenje evidencije i statistike iz oblasti unutarnjih poslova: sistem informiranja
u oblasti unutarnjih poslova; obrazovanje i usavršavanje radnika unutarnjih
poslova.

Članak 22.

Ministarstvo zaštite okoliša, prostornog uređenj i stambeno-komunalne
djelatnosti obavlja upravne i druge stručne poslove koji se odnose na:
zaštitu okoliša i koordiniranje sveukupnih aktivnosti zaštite okoliša;
zaštitu prirode i prirodne baštine, utvrđivanje uvjeta za radove na zaštićenim
objektima prirode te koordiniranje aktivnosti promicanja zaštite okoliša;
prostorno uređenje; koordiniranje aktivnosti u svrhu zaštite prirodnih
resursa i usklađivanje regionalnog prostornog razvoja; promicanje uređenja
prostora u svrhu efikasnijeg gospodarenja prostorom; graditeljstvo i koordinacija
izgradnje javnih objekata od posebnog interesa za Republiku, stambeno-komunalne
djelatnosti u svrhu promicanja kvalitete življenja sukladno sociološkim,
ekološkim i gospodarskim činiocima i zakonitostima; pravne poslove u svezi
s građevinskom dozvolom; poslove informatizacije prostora, katastra, geodetskog
sustavnog definiranja odnosa u prostoru; kartografija; inspekcijske poslove
zaštite okoliša, prirode i prirodne baštine te prostornog uređenja i građevinske
inspekcije; te poduzimanje i drugih radnji u okviru svog djelokruga.

U sastavu Ministarstva zaštite okoliša, prostornog uređenja i stambeno-komunalne
djelatnosti je Uprava za geodetske i katastarske poslove, Zavod za zaštitu
okoliša, prirode i prirodne baštine i Zavod za prostorno uređenje.

Članak 23.

Ministarstvo zdravstva obavlja upravne i druge stručne poslove koji
se odnose na: organizaciju pračenja zdravstvenog stanja i zdravstvenih
potreba stanovništva; korištenje zdravstvenih potencijala; osnivanje organizacija
zdravstva; izgradnju i investiranje u zdravstvu; stručno usavršavanje zdravstvenih
radnika; uspostavljanje i koordinaciju bitnih funkcija zdravstvenog osiguranja;
stručnu kontrolu i nadzor nad stručnim radom u zdravstvu; poslove sanitarne
inspekcije; obavljanje i drugih poslova koji su mu stavljeni u nadležnost.

Članak 24.

Ministarstvo znanosti, tehnologije i informatike obavlja upravne i druge
stručne poslove koji se odnose na: razvoj znanstveno-istraživačke djelatnosti
i znanstveno-tehničkih informacija i komunikacija; razvoj znanstvenih i
istraživačkih organizacija; razvoj znanosti i primjenu znanstvenih dostignuća
u pojedinim područjima; planiranje, usklađivanje i provođenje razvoja informatičke
djelatnosti i njeno povezivanje u cjeloviti informacijski sustav u Republici;
obavljanje i drugih poslova koji su mu stavljeni u nadležnost.

Članak 25.

Ministarstvo obnove, sukladno s politikom globalnog razvitka Republike
Hrvatske, a u cilju povratka prognanog pučanstva i njihovog uključivanja
u gospodarski i društveni život, obavlja stručne poslove koji se odnose
na koordiniranje i usklađivanje poslova i institucija. kao i financiranje
u svezi s obnovom ratom razrušenih gradova, sela i njihovog gospodarstva,
komunalne infrastrukture te izgradnje javnih objekata kao i drugih djelatnosti.

Ministarstvo obnove u svezi s poslovima iz stavka 1. ovoga članka surađuje
s nadležnim ministarstvima u predlaganju mjera za provođenje politike obnove
i razvitka u pojedinim oblastima.

b) Republički zavodi

Članak 26.

Republički hidrometeorološki zavod obavlja stručne i druge poslove koji
se odnose na praćenje hidrometeoroloških procesa; prikupljanje, obrađivanje
i obavljanje hidrometeoroloških podataka; obavlja i druge poslove koji
proizlaze iz međunarodnih konvencija i posebnih propisa.

Članak 27.

Republički zavod za statistiku obavlja statistička istraživanja u Republici,
a osobito prikuplja, obrađuje, analizira i objavljuje statističke podatke
na osnovu jedinstvenog statističkog sistema i programa statističkih istraživanja
za cijelu zemlju i programa statističkih istraživanja za Republiku; unapređuje
statističke metode; izrađuje statistički informacioni sistem kao dio društvenog
sistema informiranja; daje metodološke i druge stručne upute za statistička
istraživanja i nadzire njihovo provođenje; obavlja i druge poslove koji
su mu stavljeni u nadležnost.

Članak 28.

Republički zavod za međunarodnu znanstveno-tehničku suradnju obavlja
stručne i druge poslove koji se odnose na praćenje, evidentiranje i realizaciju
znanstvene, tehničke i tehnološke suradnje sa stranim zemljama i međunarodnim
organizacijama; upućivanje naših i angažiranje stranih stručnjaka; evidenciju
i suradnju s našim stručnjacima u svijetu; kao i obavljanje poslova u svezi
sa stipendiranjem, specijalizacijom i praktičnom obukom naših i stranih
stručnjaka na osnovi međunarodnih, državnih, poslovnih i drugih sporazuma.

Članak 29.

Republički zavod za industrijsko vlasništvo obavlja stručne i druge
poslove koji se odnose na: zaštitu izuma, tehničkih unapređenja, industrijskih
žigova i drugih oznaka porijekla proizvoda, uzoraka i modela: prikupljanje
i vođenje patentne dokumentacije te priopčavanje zaštiti i prometu izuma
u inozemstvu; zaštitu industrijskog vlasništva koje proistječe iz međunarodnih
konvencija i posebnih propisa u svezi industrijskog vlasništva; obavljanje
i drugih poslova koji su mu stavljeni u nadležnost.

Republički zavod za industrijsko vlasništvo ima svojstvo pravne osobe.

Članak 30.

Republički zavod za normizaciju i mjeriteljstvo obavlja stručne i druge
poslove koji se odnose na: hrvatske standarde, tehničke normative i norme
kvalitete: unifikaciju i tipizaciju proizvoda, poslova i usluga; provođenje
sustava atestiranja, homologacije i oznake kvalitete HUS; sustav mjernih
jedinica te kontrolu mjera i dragocjenih metala, provedbu obveza koje proistječu
iz međunarodnih ugovora i sporazume u svezi nadležnosti zavoda; obavljanje
i drugih poslova koji su mu stavljeni u nadležnost.

Republički zavod za normizaciju i mjeriteljstvo ima svojstvo pravne
osobe.

Članak 31.

Republički hidrografski institut obavlja stručne i druge poslove koji
se odnose na znanstveno-istraživačke i razvojne poslove vezane uz sigurnost
plovidbe Jadranom, poslove hidrografsko-geodetske izmjere Jadrana i reambulacije
obale, projektiranje i izrade pomorskih navigacijskih karata i nautičkih
pomagala te oceanoloških istraživanja s odgovarajućim istraživanjima geologije
podmorja i meteorološkim promatranjima te izdavačko-tiskarsku djelatnost.
U poslovima iz svog djelokruga, Republički hidrografski institut sudjeluje
u radu međunarodnih institucija.

Republički hidrografski institut osniva se kao republička upravna organizacija
sa svojstvom zavoda.

Republički hidrografski institut ima svojstvo pravne osobe.

III. RUKOVOĐENJE U MINISTARSTVIMA I ZAVODIMA

Članak 32.

Radom ministarstva rukovodi ministar.

Ministar ima zamjenika.

Ministra i zamjenika ministra imenuje Predsjednik Republike Hrvatske
na prijedlog predsjednika Vlade.

Ako u ministarstvu nije imenovan zamjenik ministra, ministra u slučaju
odsutnosti ili spriječenosti zamjenjuje osoba koju odredi Vlada na prijedlog
ministra.

Članak 33.

Radom republičkog zavoda rukovodi direktor republičkog zavoda.

Direktora republičkog zavoda imenuje Vlada.

Direktora zavoda zamjenjuje pomoćnik direktora, a ako pomoćnik nije
imenovan, zamjenuje ga osoba koju odredi Vlada.

Članak 34.

Rukovodeći radnici u ministarstvima i zavodima su:

- u ministarstvu - pomočnik ministra,

- u Ministarstvu unutarnjih poslova: načelnik Policijske uprave i načelnik
Centra službe za zaštitu ustavnog poretka,

- u republičkom zavodu za plan, analize i prognoze - direktor sektora,

- u republičkom zavodu - pomoćnik direktora,

- u organima u sastavu ministarstva: rukovodilac organa u sastavu,

- u centru republičkih organa uprave - koordinator centra.

Pravilnikom kojim se uređuju unutarnja organizacija i način rada ministarstva
i zavoda određuje se broj rukovodećih radnika.

Članak 35.

Pomoćnik ministra pomaže ministru u rukovođenju pojedinim područjima
rada ministarstva, obavlja poslove utvrđene pravilnikom kojim se utvrđuje
unutarnja organizacija i način rada organa. obavlja i druge poslove koje
mu odredi ministar.

Pomoćnika ministra obrane, ministra unutarnjih poslova i ministra inozemnih
poslova imenuje i razrješava od dužnosti Predsjednik Republike Hrvatske
na prijedlog predsjednika Vlade.

Pomoćnike ostalih ministara imenuje i razrješava od dužnosti Vlada na
prijedlog ministra.

Pomoćnik ministra odgovara za svoj rad ministru i Vladi.

Članak 36.

Radom organa uprave u sastavu ministarstva rukovodi direktor uprave,
zavoda odnosno direkcije, lučki kapetan i kapetan pristaništa.

Rukovodioca organa uprave u sastavu ministarstva, imenuje i razrješava
Vlada na prijedlog ministra. Ovi rukovodici imenuju se na vrijeme od četiri
godine.

U pogledu imenovanja i razrješenja ostalih rukovodečih radnika iz članka
34. ovoga zakona i njihove odgovornosti primjenjuju se odredbe ovoga zakona
koje važe za rukovodioce organa u sastavu ministarstva.

Članak 37.

Pravilnikom kojim se uređuje unutarnja organizacija i način rada ministarstva
i zavoda mogu se utvrditi i drugi rukovodeći radnici, način popunjavanja
rukovodećih radnih mjesta, vrijeme trajanja funkcije i mogućnost ponovnog
imenovanja, te ovlaštenja radnika na tim radnim mjestima.

IV. ZAJEDNIČKE ODREDBE

Članak 38.

Ministri i direktori odgovorni su Saboru i Vladi za stanje i provođenje
utvrđene politike u oblastima u kojima su ministarstva i zavodi osnovani
u granicama svojih ovlaštenja, te za pravovremeno, efikasno i kvalitetno
izvršavanje zakona i drugih propisa, a posebno u osiguravanju efikasnog
ostvarivanja prava i interesa građana.

Članak 39.

Unutarnja organizacija i sistematizacija zadataka i poslova u ministarstvima
i zavodima utvrđuje se prema opsegu, srodnosti, naravi i složenosti poslova,
na način da se uz puno korištenje radnog vremena radnika i racionalno korištenje
materijalnih sredstava osigura efikasno, potpuno i pravovremeno ostvarivanje
njihovih funkcija.

Vlada će svojim propisom urediti načela za unutarnju organizaciju i
način rada ministarstva i zavoda.

V. PRIJELAZNE I ZAVRŠNE ODREDBE

Članak 40.

Danom stupanja na snagu Zakona o ustrojstvu republičke uprave ("Narodne
novine", br. 41/90.) ukida se i prestaje s radom Ministarstvo za boračka
i invalidska pitanja.

Članak 41.

Danom stupanja na snagu Zakona o ustrojstvu republičke uprave ("Narodne
novine", br. 41/90.) nastavljaju raditi s djelokrugom utvrđenim tim
zakonom:

1. Republički zavod za statistiku

2. Republički hidrometeorološki zavod.

Članak 42.

Danom stupanja na snagu Zakona o ustrojstvu republičke uprave ("Narodne
novine", br. 41/90.) nastavljaju raditi s položajem i djelokrugom
utvrđenim tim zakonom:

1. Ministarstvo za energetiku, industriju, rudarstvo i zanatstvo - kao
Ministarstvo energetike i industrije.

2. Ministarstvo za financije - kao Ministarstvo financija,

3. Ministarstvo za informiranje - kao Ministarstvo informiranja,

4. Ministarstvo za odnose s inozemstvom - kao Ministarstvo inozemnih
poslova,

5. Ministarstvo za iseljeništvo - kao Ministarstvo iseljeništva,

6. Ministarstvo za narodnu obranu - kao Ministarstvo obrane,

7. Ministarstvo za pravosuđe i upravu - kao Ministarstvo pravosuđa i
uprave,

8. Ministarstvo za saobraćaj i veze - kao Ministarstvo prometa i veza,

9. Ministarstvo za pomorstvo - kao Ministarstvo pomorstva,

10. Ministarstvo za poljoprivredu i šumarstvo - kao Ministarstvo poljoprivrede
i šumarstva,

11. Ministarstvo za prosvjetu, kulturu, fizičku i tehničku kulturu -
kao Ministarstvo prosvjete i kulture,

12. Ministarstvo za rad i zapošljavanje - kao Ministarstvo rada i socijalne
skrbi,

13. Ministarstvo za robni promet - kao Ministarstvo trgovine,

14. Ministarstvo za turizam - kao Ministarstvo turizma,

15. Ministarstvo za unutrašnje poslove - kao Ministsrstvo unutarnjih
poslova,

16. Ministarstvo za vodoprivredu - kao Ministarstvo vodoprivrede,

17. Ministarstvo za građevinarstvo, stambene i komunalne poslove i zaštitu
čovjekove okoline - kao Ministarstvo zaštite okoliša, prostornog uređenja
i graditeljstva,

18. Ministarstvo za zdravstvenu i socijalnu zaštitu - kao Ministarstvo
zdravstva,

19. Ministarstvo za znanost, tehnologiju i informatiku - kao Ministarstvo
znanosti, tehnologije i informatike,

20. Republički zavod za društveno planiranje - kao Republički zavod
za plan i analize i prognoze.

Članak 43.

Nadležnost, odnosno poslove ukinutog ministarstva iz članka 36. Zalsona
o ustrojstvu republičke uprave ("Narodne novine", br. 41/90.)
i republičkih upravnih organizacija koje ulaze u sastav pojedinih ministarstava
preuzimaju u skladu s djelokrugom utvrđenim Zakonom o ustrojstvu republičke
uprave ("Narodne novine", br. 41/90.) slijedeća ministarstva:

1. Ministarstvo zaštite okoliša, prostornog uređenj i graditeljstva
- nadležnost odnosno poslove Republičke geodetske uprave,

2. Ministarstvo rada i socijalne skrbi - nadležnost odnosno poslove
Ministarstva za boračko-invalidsku zaštitu i Republičkog zavoda za socijalni
rad,

3. Ministarstvo pravosuđa i uprave - nadležnost odnosno poslove Republičkog
zavoda za javnu upravu,

4. Ministarstvo trgovine - nadležnost odnosno poslove Republičke direkcije
za robne rezerve.

Članak 44.

Ministarstva koja preuzimaju poslove ukinutih ministarstava i drugih
republičkih organa uprave i republičkih organizacija preuzimaju i raspoređuju
radnike koji su na dan Stupanja na snagu Zakona o ustrojstvu republičke
uprave ("Narodne novine", br. 41/90.) zatečeni na odgovarajućim
poslovima ukinutim ministarstvima i drugim republičkim organima uprave
i republičkim organizacijama.

Na radnike koji ne budu preuzeti u smislu stavka 1. ovoga članka primjenjuju
se odredbe članaka 382. i 383. Zakona o upravi.

Odredbe ovoga članka shodno se primjenjuju i na radnike stručnih službi
republičkih samoupravnih interesnih zajednica čije poslove su preuzela
pojedina ministarstva.

Članak 45.

Opremu, arhiv i dokumentaciju, sredstva za rad i sredstva fondova i
druge stvari ukinutih republičkih organa preuzimaju ministarstva koja preuzimaju
njihove nadležnosti odnosno poslove.

Članak 46.

Ministri i direktori zavoda dužni su uskladiti unutarnju organizaciju
ministarstava i zavoda s odredbama Zakona o ustrojstvu republičke uprave
("Narodne novine", br. 41/90.) u roku od trideset dana od dana
stupanja na snagu toga zakona.

Članak 47.

U Budžetu Republike Hrvatske, u skladu s izvršenim promjenama u ustrojstvu
republičke uprave izvršit će se odgovarajuće izmjene u okviru sredstava
osiguranih za redovnu djelatnost ministarstava i zavoda.

Članak 48.

Ministarstvo prosvjete i kulture preuzima nedležnost i poslove Zavoda
za unapređivanje odgoja i obrazovanja Republike Hrvatske, Zavoda za kulturu
i Republičkog zavoda za zaštitu spomenika kulture i Prosvjetnog savjeta
Hrvatske.

Ministarstvo zaštite okoliša i prostornog uređenja preuzima nadležnosti
i poslove Zavoda za zaštitu prirode Hrvatske.

Članak 49.

Danom stupanja na snagu Zakona o ustrojstvu republičke uprave ("Narodne
novine", br. 41/90.) prestaju važiti:

- Zakon o organizaciji i djelokrugu republičkih organa uprave i republičkih
organizacija ("Narodne novine", br. 44/79, 18/82, 23/83, 29/85,
17/88, 19/89 i 31/90),

- Zakon o Zavodu za informatičku djelatnost Republike Hrvatske ("Narodne
novine", br. 54/80),

- Zakon o osnivanju Zavoda za kulturu Hrvatske ("Narodne novine",
br. 51/73),

- Zakon o Prosvjetnom savjetu Hrvatske ("Narodne novine",
br. 58/82),

- Zakon o prosvjetno-pedagoškoj službi ("Narodne novine",
br. 21/86).

Do 31. prosinca 1990. godine odredbe Zakona o zaštiti spomenika kulture
("Narodne novine", br. 7/67,13/67, 27/77, 31/86 i 47/86) i Zakona
o zaštiti prirode ("Narodne novine", br. 54/76, 25/77, 41/83,
31/86, 47/86), kojima je uređeno obavljanje poslova zaštite spomenika kulture
odnosno zaštite prirode, usuglasit će se s odredbama ovoga zakona.

Članak 50.

Danom stupanja na snagu Zakona o izmjenama i dopunama Zakona o ustrojstvu
republičke uprave ("Narodne novine", br. 53A/91.) ukidaju se
i prestaju s radom Ministarstvo vodoprivrede i Ured za koordiniranje aktivnosti
denacionalizacije.

Republički zavod za plan, analize i prognoze i Agencija Republike Hrvatske
za restrukturiranje i razvoj nastavljaju s radom u sastavu Ministarstva
gospodarskog razvitka.

Članak 51.

Danom stupanja na snagu Zakone o izmjenama i dopunama Zakona o ustrojstvu
republičke uprave ("Narodne novine", br. 53A/91.) nastavljaju
raditi s položajem i djelokrugom utvrđenim tim zakonom:

1. Ministarstvo prosvjete i kulture - kao Ministarstvo prosvjete, kulture
i športa,

2. Ministarstvo zaštite okoliša, prostornog uređenj i graditeljstva
- kao Ministarstvo zaštite okoliša, prostornog uređenj i stambeno-komunalne
djelatnosti,

3. Ministarstvo rada i socijalne skrbi - kao Ministarstvo rada, socijalne
skrbi i obitelji.

Članak 52.

Nadležnost odnosno poslove ukinutog ministarstva iz Članka 17. Zakona
o izmjenama i dopunama Zakona o ustrojstvu republičke uprave ("Narodne
novine", br. 53A/91.) preuzima u skladu s djelokrugom utvrđenim tim
zakonom Ministarstvo poljoprivrede, šumarstva i vodoprivrede.

Ministarstvo pravosuđa i uprave preuzima dio poslova Ministarstva zaštite
okoliša, prostornog uređenja i graditeljstva navedenih u članku 4. Zakona
o izmjenama i dopunama Zakona o ustrjostvu republičke uprave ("Narodne
novine", br. 53/91.) i sve poslove Ureda za koordiniranje aktivnosti
denacionalizacije.

Ministarstvo gospodarskog razvitka preuzima poslove Agencije Republike
Hrvatske za restrukturiranje i razvoj i Republičkog zavoda za plan, analize
i prognoze.

Odredba stavka 3. ovoga članka provest će se u roku od 60 dana od dana
stupanje na snagu Zakona o izmjenama i dopunama Zakona o ustrojstvu republičke
uprave ("Narodne novine", br. 53A/91.).

Članak 53.

Ministarstva koja preuzimaju poslove ministarstva i organizacija iz
članaka 17. i 19. Zakona o izmjenama i dopunama Zakona o ustrojstvu republičke
uprave ("Narodne novine", br. 53A/91.) preuzimaju radnike koji
su na dan stupanja na snagu Zakona o izmjenama i dopunama Zakona o ustrojstvu
republike uprave ("Narodne novine", br. 53A/91.) zatečeni na
odgovarajućim poslovima u tim ministarstvima.

Ministarstvo pomorstva preuzima radnike koji su na dan stupanja na snagu
Zakona o izmjenama i dopunama Zakona o ustrojstvu republičke uprave ("Narodne
novine", br. 53A/91.) obavljali poslove u svezi razvoja jadranskih
otoka u stručnim službama bivše Zajednice općina Dalmacije a sada su na
raspolaganju Ministarstvu pravosuđa i uprave.

Na radnike iz stavka 1. ovoga članka koji ne budu raspoređeni primjenjuju
se odredbe članka 382. i 383. Zakona o upravi

Članak 54.

Opremu, arhiv i dokumentaciju, sredstava za rad i sredstva fondova i
druge stvari ministarstava i organizacija iz članka 17. i 19. Zakona o
izmjenama i dopunama Zakona o ustrojstvu republičke uprave ("Narodne
novine". br. 53A/91.) preuzimaju ministarstva koja preuzimaju njihove
nadležnosti odnosno poslove.

Članak 55.

Unutarnja organizacija ministarstava koja su preuzela nadležnosti odnosno
poslove iz članaka 17. i 19. Zakona o izmjenama i dopunama Zakona o ustrojstvu
republičke uprave ("Narodne novine", br. 53A/91.), uskladit će
se s odredbama toga zakona u roku od 60 dana njegovog stupanja na snagu.

Članak 56.

U proračunu Republike Hrvatske, u skladu s izvršenim promjenama u ustrojstvu
republičke uprave, izvršit će se odgovarajuće izmjene u okviru sredstava
osiguranih za redovnu djelatnost ministarstava, odnosno organizacija iz
članaka 17. i 19. Zakona o izmjenama i dopunama Zakona o ustrojstvu republičke
uprave ("Narodne novine", br. 53A/91.).

Članak 57.

U roku od 60 dana od dana stupanja na snagu Zakona o izmjenama i dopunama
Zakona o ustrojstvu republičke uprave ("Narodne novine", br.
53A/91.) usuglasit će se s odredbama toga zakona Zakon o Agenciji Republike
Hrvatske za restrukturiranje i razvoj ("Narodne novine", br.
18/90 i 47/90).

Članak 58.

Ministarstva i republičke upravne organizacije koji preuzimaju poslove
i zadatke saveznih organa i organizacija utvrđene Zakonom o izmjenama i
dopunama Zakona o ustrojstvu republičke uprave ("Narodne novine",
br. 61/91.), kao i pojedinim saveznim zakonima koji su preuzeti i primjenjuju
se u Republici Hrvatskoj kao republički zakoni, mogu preuzeti radnike koji
su ne dan stupanja na snagu Zakoaa o izmjenama i dopunama Zakona o ustrojstvu
republičke uprave ("Narodne novine", br. 61/91.) zatečeni na
obavljanju preuzetih poslova saveznih orgena i organizacija na teritoriju
Republike Hrvatske.

Članak 59.

Primopredaju predmeta u postupku i arhive dovršenih predmeta saveznih
organa i organizacija, čija su ovlaštenja postala ovlaštenja ministarstva
i republičkih upravnih organizacija obavlja komisija koju imenuje nadležni
ministar odnosno rukovoditelj nadležne republičke upravne organizscije.

Primopredaja završenih predmeta izvršit će se zapisnički.

Nezavršeni predmeti uvest će se pod novim oznakama u odgovarajuće evidencije
ministarstva odnosno republičke upravne organizacije.

Primopredaja dovršenih predmeta u arhivi izvršit će se na temelju arhivske
knjige, koja se zahljučuje s 8. listopadom 1991. godine.

Izvršenu primopredaju potvrduje u carinskoj knjizi rukovoditelj odnosno
druga ovlaštena osoba odgovarajuće unutarnje organizacione jedinice saveznog
organa čije je sjedište na području Republike Hrvatske, koji predaje i
članovi komisije, koja preuzima predmete.

Članak 60.

Ministarstva i republičke upravne organizacije koji su preuzeli ovlaštenja
saveznih organa na temelju odredaba zakona o preuzimanju pojedinih saveznih
zakona, koji se primjenjuju kao republički zakoni, dužni su uskladiti unutarnju
organizaciju s odredbama Zakona o izmjenama i dopunama Zakona o ustrojstvu
republičke uprave ("Narodne novine", br. 61/91.) u roku od 30
dana od dana njegovog stupanja na snagu, ako posebnim zakonom nije drugačije
određeno.

Članak 61.

U proračunu Republike Hrvatske, u skladu s izvršenim promjenama u ustrojstvu
republičke uprave, izvršit će se odgovarajuće izmjene u okviru sredstava
osiguranih za redovnu djelatnost republičkih organa koji su preuzeli ovlasti
saveznih organa.

Članak 62.

Republički zavod za industrijsko vlasništvo preuzima, radnike koji su
na dan stupanja na snagu Zakona o izmjenama i dopunama Zakona o ustrojstvu
republičke uprave ("Narodne novine", br. 73/91.) zatečeni u Republici
Hrvatskoj na obavljanju poslova preuzetih od Saveznog zavoda za patente,
a Republički zavod za normizaciju i mjeriteljstvo preuzima radnike koji
su na dan stupanja na snagu Zakona o izmjenama i dopunama Zakona o ustrojstvu
republičke uprave ("Narodne novine", br. 73/91.) zatečeni u Republici
Hrvatskoj na obavljanju poslova preuzetih od Saveznog zavoda za standardizaciju
i Saveznog zavoda za mjere i dragocjene metale.

Republički zavod za normizaciju i mjeriteljstvo preuzima i upravljanje
poslovnim prostorom, opremom i sredstvima na žiro-računima organizacijskih
jedinica Saveznog zavoda za standardizaciju i Saveznog zavoda za mjere
i dragocjene metale na teritoriju Republike Hrvatske.

Članak 63.

Unutarnje ustrojstvo ministarstava iz članka 2., 3. i 7. Zakona o izmjenama
i dopunama Zakona o ustrojstvu republičke uprave ("Narodne novine",
br. 73/91.) i zavoda iz članka 9. toga zakona, utemeljit će se odnosno
uskladiti s odredbama toga zakona u roku od 60 dana od dana njegova stupanja
na snagu, ako posebnim zakonom nije drugačije određeno.

Članak 64.

U Proračunu Republike Hrvatske za 1992. godinu, u skladu s izvršenim
promjenama o ustrojstvu republičke uprave, osigurat će se sredstva za redovitu
djelatnost novoosnovanog ministarstva i republičkih zavoda te ministarstava
koja su preuzela ovlasti saveznih organa.

Članak 65.

Republički hidrografski institut preuzima radnike koji su na dan stupanja
na snagu Zakona o dopunama Zakona o ustrojstvu republičke uprave ("Narodne
novine", br. 22/92.) zatečeni u Republici Hrvatskoj na obavljanju
poslova preuzetih od bivšeg Hidrografskog instituta jugoslavenske ratne
mornarice.

Republički hidrografski institut preuzima arhivu i drugu dokumentaciju,
poslovni prostor, opremu i sredstva sa žiro-računa Hidrografskog instituta
jugoslavenske ratne mornarice.

Članak 66.

Direktor Republičkog hidrografskog instituta dužan je urediti unutarnje
ustrojstvo Republičkog hidrografskog instituta u skladu s odredbama Zakona
o dopunama Zakona o ustrojstvu republičke uprave ("Narodne novine",
br. 22/92.) u roku od 30 dana od dana stupanja na snagu toga zakona.

Članak 67.

U Državnom proračunu Republike Hrvatske za 1992. godinu osigurat će
se sredstva za redovitu djelatnost novoosnovane republičke upravne organizacije.

Zakon, NN 34/1992-897
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)